焦秀才出舊作送李世弼佐古詩李侯舊見知今亡矣覽之愴然爲和一首
作者：程俱
朝代：宋

paragraphs: 李侯使東南，談士不容口。
傾倉飽元元，倒屣先九九。
虚懷無故新，盡下商可否。
摛文真鸑鷟，考異自科斗。
臨人武城宰，薦士河南守。
當從古人求，敢用時輩偶。
如何二毛初，蒿里澆絮酒。
悲歌不成章，千古一揮手。